Blokhus FC lejer målmand Mikkel Petersen hos Thisted FC.

Blokhus FC har fredag lejet den 33-årige Mikkel Petersen i Thisted FC. Lejeperioden er det næste halve år. Blokhus FC har lige nu 20-årige Simon Enevoldsen på målmandsposten - Simon har været vores førstevalg på målmandsposten de seneste sæsoner og har gjort det godt. Især det seneste halve år har Simon udviklet sig meget, fortæller cheftræner Søren Kusk, og fortsætter: - Mikkel kommer med en stor portion erfaring og vil være en stærk udfordrer til Simon. Der er ingen tvivl om de to vil få en sund konkurrence hinanden imellem og det vil gavne dem begge, men vigtigst af alt, vil det gavne holdet. Mikkel Petersen har tidligere optrådt for blandt andre Silkeborg IF, OB og FC Fredericia.